cyanic-selkie/wikianc huggingface dataset:
Ջիմ Մորիսոն
Երաժշտական
Լայնե Սթելին` Alice in Chains հայտնի խմբի վոկալիստը, ինչպես նաև Սքոթ Վեիլանդը Stone Temple Pilots և Velvet Revolver խմբերի վոկալիստը, Խուլիան Կասաբլանկասը The Strokes խմբից, Ջեյմս Լաբրին Dream Theater խմբից, Սքոթ Ստապը Creed խմբից և Վիլ Վալլոն H.I.M. խմբից, բոլորը նշել են Մորիսոնին որպես իրենց վրա մեծագույն ազդեցություն թողած վոկալիստ և երաժիշտ։ Stone Temple Pilots և Velvet Revolver խմբերը երկուսն էլ ձայնագրել են Doors-ի առավել հայտնի երգերից «Roadhouse Blues» երգի քավրը։ Սքոթ Վեիլանդը նաև Doors-ի մյուս տղաների հետ կատարել է «Break On Through (To The Other Side)» երգը։ Իսկ Ստապը միացաել է խմբին փոխարինելով Ջիմին և կատարելով «Light My Fire», «Riders on the Storm» և «Roadhouse Blues» երգերը «VH1 Storytellers» ծրագրի ժամանակ։
Ջիմի արտասանությունը իր «Bird of Prey» բանաստեղծությունից զետեղվել է Fatboy Slim խմբի «Sunset» երգի մեջ։ «Wasting the Dawn» երգը, որը գրվել և կատարվել է The 69 Eyes խմբի կողմից տուրք է նվիրված Մորիսոնին։ Այդ երգի տեսահալովակի մեջ երևում է Ջիմ Մորիսոնի «ուրվականը», որին էկրանավորում է Վիլ Վալլոն ։
Հանրաճանաչ մշակույթ
Bon Jovi խումբը նույնիսկ իրենց «I'll Sleep When I'm Dead» երգի տեսահոլովակը նկարահանել է Մորիսոնի գերեզմանի մոտ։ Ռադիոհեդ խմբի «Anyone Can Play Guitar» երգում կան հետևյալ տողերը «I wanna be wanna be wanna be Jim Morrison» Ես ցանկանում եմ լինել Ջիմ Մորիսոն։ Երգչուհի Լանա Դել Ռեյը իր «Gods & Monsters» երգում որը «Born To Die: Paradise Edition» ալբոմից է, նշում է նաև Ջիմ Մորիսոնի անունը։ Ալիս Կուպերը նշում է, որ իր «Killer» ալբոմում զետեղված «Desperado» երգը Ջիմ Մորիսոնի մասին է։ Այն կաշվե տաբատը, որը կրել է Բոնոն U2-ի «Achtung Baby» ալբոմի «The Fly» երգի տեսահոլովակի ժամանակ ինչպես նաև ամբողջ «Zoo TV Tour» համերգների ժամանակ վերագրվում է Մորիսոնին։ Իրենց 2008 թվականի ալբոմում "The Hawk Is Howling" շոտլանդական Mogwa պոստ-ռոք խումբը զետեղել է մի երգ, որի վերնագրին է «I'm Jim Morrison, I'm Dead» (Ես Ջիմ Մորիսոնն եմ, Ես Մահացած եմ) ։ «The Irony of Dying on Your Birthday» երգը «Senses Fail» խմբի կողմից ունի հետևվյալ բառերը «I wanna die like Jim Morrison / A f*****g rock star / I wanna die like God on the cover of Time. / Just a blink and it's gone / So baby pour some fame in my glass» (Ես ցանկանում եմ մահանալ Ջիմ Մորիսոնի նման / Ինչպես ռոք աստղ / Ես ցանկանում եմ մահանալ ինչպես Աստվածը ժամանակի ծածկույթի վրա / Միայն մի փայլ և այն կգնա / Այսպիսով սիրելիս իմ ակնոցների վրա մի քիչ փառք լցրու)։
Ամերիկացի ռեփեր Ջոն Բելիոնը գրել է երգ, որն անվանվել է «Jim Morrison» ի պատիվ Ջիմի և ընդգրկվել է ռեփերի «The Separation» ալբոմի մեջ  ։ Ամերիկացի պրոֆեսիոնալ ըմբշամարտիկ Ջոն Հենիգանը նշել է, որ իր կերպարը կրում է Ջիմ Մորիսոնի ահռելի ազդեցությունը, որի ապացույցն է նրա բեմական անունը` Ջոն Մորիսոն, և իր ավարտական շարժումի անունը վերցված է The Doors-ի «Moonlight Drive» երգից։ 2013 թվականի հունիսին պեղումներից հետո հնէաբանները գտել են ամենամեծ մողեսի ոսկորները, որը երբևիցե ապրել է երկրի վրա և այն ի պատիվ Մորիսոնի անվանել են Բարբատուրեքս Մորիսիոնի ։
Սթիվեն Քինգի պոստ-ապոկալիպիտիկ ժանրի «The Stand» վեպի հերոսներից Սթյու Ռեդմանը պատմում է մի պատմություն 1982 թվականի մի գիշերվա մասին, երբ որ նա աշխատում էր գազալցակայանում, մի մարդ կանգնեց որպեսզի լրացնի իր պաշարները՝ նա վստահ է, որ այդ մարդը Ջիմ Մորիսոնն էր։ Գրքի հերոսը Մորիսոնի կերպարը նկարագրում է հետևյալ կերպով. «Նա լավ արտաքին ունեցող տղամարդ էր, բայց այնպիսի ձևով արտաքին, որը մի քիչ վախենալու էր՝ ես նկատի ունեմ նա այնպիսի մարդու տեսք ուներ, որ կաներ սարսափելի բաներ առանց նույնիսկ դրանց մասին մտածելու... նա այն մարդու աչքերը ուներ, որը շատ երկար ժամանակ նայել է մթության մեջ և միգուցե արդեն տեսնում էր թե այնտեղ ինչ կա" :
«The Lost Boys» վամպիրների բնակավայր հանդիսացող քարանձավի պատերից մեկի վրա կա Ջիմ Մորիսոնի պաստառը։
«Մահը նրան սազում է» ֆիլմում Բրյուս Ուիլիսի հերոսը ներկայացնում է մի անանուն կերպար որը հագնվում է, խոսում է և նման է Ջիմ Մորիսոնին, նա անմահ մարդասպաններից մեկն է այդ ֆիլմում։
«Սիմփսոններ» անիմացիոն ստիկոմը բազմաթիվ անգամներ անդրադարձել է Ջիմ Մորիսոնին, ինչպիսիք են «Krusty the Klown»-ը երգելուց «Break On Through» երգը Ես սիրում եմ Լիզային, 4-րդ եթերաշրջանում՝ Օտտոն Հոմերին ասելուց «Ես այնքան էլ լավ հարաբերությունների մեջ չեմ ծովակալի հետ» նա ի նկատի ունի Մորիսոնին և իր հորը՝ ծովակալ Ջորջ Ստեպեն Մորիսոնին։ Ստիկոմի 21-րդ եթերաշրջանում նաև անդրադարձ է եղել Մորիսոնի գերեզմանին։ Մեկ այլ անդրադարձի օրինակ է Լիզա Սիմփսոնը, որը 4-րդ եթերաշրջանում ասում է հետևյալ խոսքերը «Ես մողես թագուհին եմ»։
«Ուեյնի աշխարհ 2» ֆիլմի մեջ, Ուեյնին երազ է տեսնում, որտեղ նա հանդիպում է Ջիմ Մորիսոնին և «տարօրինակ մերկ հնդկացու»։
«Բենգեր քույրերը» ֆիլմում Գոլդի Հոունի մողեսի դաջվածքը վերաբերում է Ջիմ Մորիսոնին որպես Մողես Արքա։
Բանտարկությունները
Ջիմ Մորիսոնը հայտնի էր իր վայրի և ազատ բնավորությամբ, որի պատճառով նա բանտարկվել է վեց անգամ ։
Առաջին անգամ Մորիսոնը բանտարկվել է 1963 թվականի սեպտեմբերի 23-ին Թալահասիում, FSU համալսարան հաճախելիս։ Նա խլել է ոստիկաններից մեկի սաղավարտը և անձրևանոցը, ստեղծել է խառնաշփոթ իրավիճակ, այդ ամենը կատարել է ալկոհոլի ազդեցության տակ գտնվելով։
Երկրորդ անգամ Մորիսոնը ձերբակալվել է 1966 թվականի հունվարի 23-ին։ Նա ձերբակալվել է հարձակումների և ծեծի համար։ Ինչպես ասվում է Ջիմը, Ֆելիքս Վենաբլը և Ֆիլ Օ'Լենոն գնում են անապատ պեյոտին ուտելու և տեղացի հնդկացիներ գտնելու։ Ճանապարհին Ջիմը դուրս է ցատկում ավտոմեքենայից համբուրում է անծանոթ աղջկա և միանգամից հետ է վերադառնում ավտոմեքենա։ Ինչ որ պատճառով Ֆիլը և Ջիմը վիճում են և Ֆիլը հեռանում է։ Երբ Ֆելիքսը և Ջիմը վերադառնում են, Ջիմը սկսում է պատմել որ նա սպանել է Ֆիլին և նրա դիակը գցել գետը։ Ֆիլի հայրը իմանում է այս պատմության մասին, որը իրավաբան էր, նա գտնում է այն աղջկան որին Ջիմը համբուրել էր, և Ջիմի դեմ մեղադրանք է ներկայացնում, որպեսզի իրոք պարզի թե ինչ է պատահել իր տղայի հետ։ Ջիմը ձերբակալվում է, սակայն Ֆիլի հայրը պարզում է ճշմարտությունը՝ նրա տղան Ջիմի հետ վիճելուց հետո պարզապես գնացել էր Արիզոնա։ 1967 թվականի դեկտեմբերի 10-ին Մորիսոնը ձերբակալվել է հենց բեմի վրա Նյու Հևնում տողի ունեցող համերգի ժամանակ։ Ջիմը հանդերձարանում եղել է մի աղջկա հետ, և մի ոստիկան որը չգիտեր որ դա Ջիմ Մորիսոնն է ասել նրանց որպեսզի հեռանան, Ջիմը սրան պատասխանել է կեր դա, ոստիկանը տվել է վերջին հնարավորությունը որպեսզի հեռանան, իսկ Ջիմը պատասխանել է վերջին հնարավորությունը որպեսզի ուտես դա։ Ոստիկանը ծեծել է Մորիսոնին մահակով։ Համերգի ժամանակ Մորիսոնը սկսում է պատմել այդ պատմությունը, հետևյալ բառերով «փոքրիկ կապույտ մարդ, փոքրիկ կապույտ գլխարկով»։ Ոստիկանների համար սա պատճառ է հանդիսացել որպեսզի նրանք ձերբակալեն Ջիմին   ։
1968 թվականի հունվարի 29-ին Ջիմ Մորիսոնը ձերբակալվել է «Pussycat a’ Go Go»-ում որը գտնվում է Լաս Վեգասում։ Պատճառները եղել են նրա ոչ ճիշտ վարվելակերպը, և ալկոհոլի չարաշահումը։ Մորիսոնը ծխում էր և նույն ժամանակ ծաղրում էր անվտանգության աշխատողին, որը սկսում է ծեծել Ջիմին և նրա ընկերոջը «Pussycat a’ Go Go»-ում։ Ջիմի դեմքը արյունոտվում է, կանչում են ոստիկաններին և նրանք ձերբակալում են Ջիմին ու Ռոբերտ Գովերին ։
1969 թվականի մարտի 1-ին, խումբը համերգ էր տալիս «Dinner Key Auditorium» ակումբում, որը գտնվում է Ֆլորիդայում։ Չորս օր անց մարտի 5-ին Դեյդ Կոունթին Մորիսոնին ձերբակալելու հրամանագիր է գրում։ Պատճառը Մորիսոնի անպարկեշտ և վավաշոտ վարքն է լինում։ 1970 թվականի սեպտեմբերի 20-ին Մորիսոնի դեմ ուղղված բոլոր մեղադրանքները հաստատվում են ատենակալների կողմից ։
Վերջին անգամ Մորիսոնին ձերբակալում են 1969 թվականի նոյեմբերի 11-ին։ Նա և նրա ընկեր Թոմ Բեյքերը ձերբակալվում են ինքնաթիռում իրենց վատ պահվածքի համար։ Նրանք գնում էին Ռոլինգ Սթոունզի համերգը դիտելու։ Ակնհայտ էր մի բան կամ Ջիմը կամ Թոմը դիպչել են ուղեկցորդուհիներից մեկին, և գտնվում էին ալկոհոլի ազդեցության տակ, բացի այդ անտանելի էին։ Նրանք հրապարակավ ձերբակալվել են ինքնաթիռի խաղաղ թռիչքը խափանելու համար ։
Ոճը, կերպարը և փիլիսոփայությունը
Մորիսոնը բեմի վրա ցանկանում էր կերտել խորհրդավոր, և պոետիկ կերպար, հենց այս կերպարի շնորհիվ էլ նա մեծ ազդեցություն է թողել իրեն հաջորդած գրեթե բոլոր ռոք երգիչների վրա։ Նա բեմի վրա դերասան էր և իր երաժշտությամբ փորձում էր ստեղծել մի թատերական ռոք խումբ, որը պետք է ետ բերեր և կյանքի կոչեր ողբերգությունը ։
Մորիսոնը հաճախ ասում էր ու այդպես էլ համարում որ իր բոլոր անհաջողությունների պատճառը այն էր որ խմբի երկրպագուները նրան ընդունում էին որպես, ռոք աստված, գրավիչ տղամարդ բայց ոչ երբեք որպես պոետ կամ փիլիսոփա, ինչպես ինքն էր ցանկանում որ իրեն ընդունեին։ 2013 թվականին առաջին անգամ հանրությանը ներկայացվեց Մորիսոնի նոթատետրը, որը իր մեջ պարունակում էր նրա վերջին պոեմները, և փիլիսոփայական խոհերը։ Մորիսոնի այս նոթատետրը որը գրվել է նրա կյանքի վերջին տարիներին որոշ չափով թույլ է տալիս հասկանալ մութ և խորհրդավոր հանճարի հակասական մտքերը։ Մասնավորապես նոթատետրի մեջ գրել է հետևյալ միտքը կինոթատրոնների մասին։
Փաստեր
Մորրիսոնն առաջին երգիչն էր, ով ձերբակալվել է բեմի վրա ամենաքիչը 2 անգամ։ Նրան ձերբակալել են ոստիկաններին սադրանքի ենթարկելու և նրանց հասցեին անպատիվ խոսքեր ասելու համար։ Նա մտնում է այսպես կոչված «27 ակումբի» մեջ, որի առաջին անդամները ինքը, Ջիմի Հենդրիքսն ու Ջոպլինն էին։ 1967 թվականին քիչ էր մնում որ նա նկարահանվի «Ես տղամարդ եմ» էրոտիկ ֆիլմում, սակայն The Doors-ի ղեկավարությունը նրան հետ պահեց ։ Նա այն առաջին 10 մարդկանցից է, ովքեր «Rolling Stone» ամսագրի կազմին են հայտնվել։ Նա 5-րդ համարի կազմին էր։ Նա նաև նույն ամսագրի շապիկին ամենաշատ անգամներ հայտված մարդկանց ցանկում է, նա ամսագրի շապիկին հայտնվել է 7 անգամ։ Մորիսոնը իր ուղին սկսելու սկզբում ամենևին չի հետաքրքրվել երաժշտությամբ։ Նա նախընտրել է կինոն։
2010 թվականին Ֆլորիդայի նահանգապետ Չարլի Քրիստը խոստացել էր The Doors խմբի երկրպագուներին՝հետմահու ներում շնորհել Ջիմ Մորիսոնին, նա դատապարտվել էր կես տարվա ազատազրկման և 500 դոլար տուգանքի՝ Մայամիում համերգի ժամանակ ալկոհոլի ազդեցության տակ մերկանալու համար ։
Հայտնի կիթառահար Գրեմ Նեշը, ում մոտ էր հայտնվել Ջիմ Մորիսոնի օրագիրը, 2013 թ. դեկտեմբերի 18-ին աճուրդով վաճառքի է հանել օրագիրը, և աճուրդի կազմակերպիչները մտադիր են եղել ստանալ օրագրի դիմաց մինչև 300, 000 ԱՄՆ դոլար ։
Ֆիլմեր Մորիսոնի մասին
2010 թվականին ռեժիսոր Թոմ Դիչիլլոն նկարահանել է «When You're Strange» (թարգման. Երբ Դու օտար ես) ֆիլմը, ինչը Դորզ խմբի անդամ Ռեյ Մանզարեկի խոսքերով կարելի է համարել «The Doors խմբի իսկական պատմություն» և Օլիվեր Սթոունի ֆիլմի անտիֆիլմ ։
Մորիսոնի շիրիմը
Մորիսոնի թաղված է Փարիզի Պեր Լաշեզ գերեզմանատանը։ Սկզբում մարմարյա կիսանդրի էր դրված, որը ինչ-որ տեղ անհետացավ։ Նրա գերեզմանը ամենաաղմկոտն է։ Այստեղ հավաքվում են Մորիսոնի բազում երկրպագուներ, բարձր խոսում են, երգում The Doors-ի երգերը, աղտոտում շրջապատը։ 2001 թվականին գերեզմանատան տնօրինությունը առաջարկեց տեղափոխել Մորիսոնի աճյունասափորը, քանի որ տեղի պայմանագիրը արդեն լրացել էր, բայց երկրպագուների պահանջով պայմանագիրը երկարացվեց։ Մորիսոնի շիրիմը հաճախելիությամբ Պեր Լաշեզի 5-րդ գերեզմանն է ։
Արտաքին հղումներ
Կատեգորիա:The Doors խմբի անդամներ Կատեգորիա:UCLA համալսարանի շրջանավարտներ Կատեգորիա:Ամերիկայի ռոք երաժիշտներ Կատեգորիա:Ամերիկացի բանաստեղծներ Կատեգորիա:Ամերիկացի դերասաններ Կատեգորիա:Ամերիկացի երգահաններ Կատեգորիա:Ամերիկացի երգիչներ Կատեգորիա:Ամերիկացի պրոդյուսերներ Կատեգորիա:Անձինք նամականիշերի վրա Կատեգորիա:Ջիմ Մորիսոն Կատեգորիա:Պեր Լաշեզ գերեզմանատանը թաղվածներ Կատեգորիա:Ամերիկացի ռոք երգիչներ Կատեգորիա:20-րդ դարի բանաստեղծներ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի ամերիկացի երգիչներ Կատեգորիա:20-րդ դարի ամերիկացի բանաստեղծներ Կատեգորիա:Բանաստեղծներ այբբենական կարգով
Սավաննա
Սավաննա, արևադարձային և մերձարևադարձային բուսականության տիպ, ներկայացված է խոտային ծածկույթով, առանձին ծառերի և մացառուտային թփուտների զուգակցությամբ։ Սավաննայում բույսերը հարմարվել են երկարատև չորայնության, տերևները կոշտ, խիստ խավավորված կամ թերաճ են, ծառերի կեղևը՝ հաստ։ Տիրապետում են խոտաբույսերը (երբեմն մինչև 3–5 մ բարձրությամբ)։ Ծառերը գերազանցապես կարճ են, կորաբուն, հաճախ՝ հովանոցաձև սաղարթամասով։ Մի քանիսի, (բաոբաբ, շշաձև ծառ և այլն) բները պարունակում են ջրի մեծ պաշար։ Սավաննաները գլխավորապես տարածված է Աֆրիկայում, ինչպես նաև Հվ–Արլ․, Ասիայում, Հարավային Ամերիկայում, Ավստրալիայում, Հնդկաստանում։
Տարածման շրջաններ
Տարածվում է հիմնականում մերձհասարակածային գոտում, մասամբ նաև մերձարևադարձային, հասարակածային (Աֆրիկա) և արևադարձային գոտիներում։ Սավաննաները տարածված են Բրազիլիական և Գվիանական սարահարթերում, Կենտրոնական Աֆրիկայում (Կոնգո գետի ավազանից հյուսիս-արևելք և հարավ), Հնդկաստանում, Հնդկաչինում և Հյուսիսային Ավստրալիայում։
Աֆրիկայում սավանանները զբաղեցնում են մայրցամաքի 40%-ը։
Սավաննան ներառում է նաև որոշ տարածքներ, որոնցում գերիշխում է միջերկրածովյան կլիման։
Կլիմա
Կլիման սեզոնային է. ամռանը տիրապետում են հասարակածային խոնավ (տաք է ու խոնավ), իսկ ձմռանը՝ արևադարձային օդային զանգվածները (չոր է ու շոգ)։ Տարեկան տեղումների քանակը կազմում է 500 - 1500 մմ., որոնց 80 - 90%-ը դիտվում է ամռանը։
Հողեր
Կենսաքիմիայան հողմնահարման թափը մեծ է։ Խոնավության սեզոնայնության պատճառով ձևավորվել են կարմիր և գորշ-կարմրավուն հողեր։ Հողառաջացումը ունի սեզոնային ռիթմ՝ ամռանը ուժեղանում է, ձմռանը՝ թուլանում։ Հողի մեջ բույսերի մնացորդները թեև շատ են, բայց հողերը աղքատ են հումուսով, քանի որ տարվա չոր սեզոնին փտեցնող միկրոօրգանիզմները թույլ են գործում։
Բուսական աշխարհ
Բուսականության մեջ գերակշռում են բարձրացողուն (2 - 4 մ.) հացազգիները (փղի խոտ, մեծամորուք, ընձախոտ և այլն)։ Հանդիպում են նաև ծառեր. Աֆրիկայում՝ բաոբաբներ (բնի շրջագիծը մինչև 10 մ., կյանքի տևողությունը 4 - 5 հազար տարի), ակացիաներ, երաշտադիմացկուն արմավենու որոշ տեսակներ, Ասիայում՝ հնդկական կաղնին, Ավստրալիայում՝ էվկալիպտը, ակացիան, Ամերիկայում՝ շշածառերը, միմոզաները։ Միմոզաների և շշածառերի ցողունը դատարկ է, որտեղ խոնավ սեզոնին ջուր է կուտակվում, իսկ չոր սեզոնին՝ օգտագործվում։ Նմանատիպ բույսերը կոչվում են սուկուլենտ։ Ծառերի և թփերի մեծ մասը չոր սեզոնին տերևաթափ են լինում, իսկ խոտաբույսերը՝ չորանում՝ առաջացնելով հրդեհներ։
Կենդանական աշխարհ
Սավաննաների կենդանական աշխարհը շատ հարուստ ու բազմազան է։ Կան զանազան խոտակերներ (փղեր, ընձուղտներ, այծքաղներ, զեբրեր, գետաձիեր, վայրի գոմեշներ, ռնգեղջյուրներ) և գիշատիչներ (առյուծներ, վագրեր, հովազներ, բորենիներ, գետերում՝ կոկորդիլոսներ և այլն)։ Շատ են թռչունները, միջատներն ու թիթեռները, կան նաև սողուններ։
Թռչուններից տարածված են «Քարտուղար» կոչվող թռչունը, ջայլամը, արագիլը, մարաբուն, Ֆլամինգոն, իբիսը, փասիանները, սիրամարգերը, վայրի հավերը և այլն։
Աֆրիկայում չափազանց շատ են տերմիտները, որոնց հողաբները հաճախ այնքան բարձր են լինում, որ երևում են 2 - 3 մետրանոց խոտերի միջից։
Ծանոթագրություններ
Կատեգորիա:Տափաստաններ Կատեգորիա:Էկոհամակարգեր Կատեգորիա:Հարթավայրեր Կատեգորիա:Աֆրիկայի աշխարհագրություն Կատեգորիա:Կենսաաշխարհագրություն Կատեգորիա:Անապատներ Կատեգորիա:Արեալներ
Դուբյոնկի (գյուղ, Դուբենսկի շրջան)
Դուբյոնկի (Дубёнки, Дубенька), գյուղ Ռուսաստանի Մորդովիա հանրապետության Դուբենսկի շրջանի կազմում։
Բնակչությունը 2002 թվականին գրանցված տվյալներով կազմում էր 4100 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1668 թվականին հիմնադրված բնակավայրեր Կատեգորիա:Ռուսաստանի Մորդովիա հանրապետության Դուբենսկի շրջանի բնակավայրեր
Անատոլի Մակարով
Կենսագրություն
Ավարտել է Մոսկվայի միջազգային հարաբերությունների պետական ինստիտուտը (1977)։ Դիվանագիտական գործունեությամբ սկսել է զբաղվել 1977 թվականից։ Տիրապետում է անգլերեն և հոլանդերեն լեզուներին։
2016 թվականի օգոստոսի 17-ից՝ Բուլղարիայում Ռուսաստանի Դաշնության արտակարգ և լիազոր դեսպան ։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Էլցախ
Էլցախ (Elzach), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 6950 մարդ (ըստ 2010 թվականի դեկտեմբերի 31-ի) ։ Տարածքը կազմում է 75,28 կմ²։ Պաշտոնական կոդ՝ 08 3 16 010։
Արտաքին հղումներ
Կատեգորիա:Գերմանիայի քաղաքներ
(4029) Բրիջես
Միջին հեռավորությունը Արեգակից կազմում է 2,528159 ա. մ., առավելագույնը մոտենում է 2,1982 ա. մ. հեռավորության վրա և հեռանում 2,8581 ա. մ. ։ Արեգակի շուրջ մեկ ամբողջական պտույտ է կատարում 1468,27 երկրային օրվա ընթացքում, իր ուղեծրով շարժվելով միջինում 0,245187 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,44° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քոբուլեթի (Քոբուլեթի շրջան)
Քոբուլեթի (ქობულეთი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում ։
Դիրք
Գտնվում է ծովի մակարդակից 120 մետր բարձրության վրա։
Արևմտապրահյան շրջան
Արևմտապրահյան շրջան (okres Praha-západ), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Պրահա քաղաքը։ Տարածքը 891,62 կմ² է։ Բնակչությունը 2020 թ. տվյալներով կազմում է 164 283 մարդ։ Շրջանի կազմի մեջ է մտնում 79 համայնք։
Ծանոթագրություններ
Կատեգորիա:Չեխիայի շրջաններ
Լուրագո դ’Էրբա
Լուրագո դ’Էրբա (Lurago d'Erba), կոմունա Իտալիայում, տեղակայված է Լոմբարդիա մարզի Կոմո գավառում ։
Բնակչությունը կազմում է 5244 մարդ, խտությունը՝ 1197 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 22040։ Հեռախոսային կոդ՝ 031։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Նաումովկա (գյուղ, Միխայլովսկի շրջան)
Նաումովկա (Наумовка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Արմինե Զարայելյան
Արմինե Հրանտի Զարայելյան, հայ բժիշկ, էնդովասկուլյար վիրաբույժ։ Բժշկական գիտությունների դոկտոր (2003)։
Կենսագրություն
1988 թվականին ավարտել է Երևանի բժշկական ինստիտուտը։ 1993-1996 թվականներին աշխատել է ԵՊԲՀ-ում, 1996-2000 թվականներին՝ Աթենքի և Բելգրադի համալսարաններում, Լոնդոնի թագավորական կլինիկայում, 2000-2002 թվականներին՝ ԵՊԲՀ կլինիկաների գծով միջազգային կապերի բաժնի վարիչ, 2002 թվականին՝ Օնասիսի անվան էնդովասկուլյար վիրաբուժական գիտաախտորոշիչ կենտրոնի (Երևան) ղեկավար ։
Ստեղծագործություններ և ճանաչում
Աշխատանքները վերաբերում են սրտի բնածին արատների, պսակաձև անոթների և օրգանիզմի ծայրամասային անոթների ախտահարումների էնդովասկուլյար վիրահատական բուժմանը։ Համահեղինակ է ուսումնամեթոդական ձեռնարկների։
Ծանոթագրություններ
Կատեգորիա:Հայ բժիշկներ Կատեգորիա:Բժշկական գիտությունների դոկտորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ վիրաբույժներ
Ստարիցա (գյուղ, Վոլչանսկի շրջան)
Ստարիցա (Стариця), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1775 թվականին։
2001 թվականի տվյալներով Ստարիցա գյուղում բնակվում էր 643 մարդ։ Բնակավայրը զբաղեցնում է 94843 կմ² տարածք։ Բնակչության խտությունը կազմում էր 6780 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1775 թվականին հիմնադրված բնակավայրեր
Յուլի Խրիմլյան
Յուլի Արմենակի Խրիմլյան, հայ վիրաբույժ-սրտաբան։ Բժշկական գիտությունների դոկտոր։
Վիրաբույժ Արմենակ Խրիմլյանի որդին։
Կենսագրություն
Յուլի Խրիմլյանը ծնվել է 1933 թվականին վիրաբույժ Արմենակ Խրիմլյանի ընտանիքում։ 1957 թվականին ավարտել է Երևանի պետական բժշկական ինստիտուտը։ 1965-1974 թվականներին աշխատել է ԽՍՀՄ Բժշկական գիտությունների ակադեմիայի սրտաբանության գիտահետազոտական ինստիտուտում, 1975-1986 թվականներին՝ Երևանի սրտաբանության ինստիտուտի բաժանմունքի վարիչ, 1986-1991 թվականներին՝ ԽՍՀՄ Բժշկական գիտությունների ակադեմիայի սիրտանոթային վիրաբուժության ինստիտուտի ավագ գիտաշխատող, 1992 թվականից՝ Օրգանների և հյուսվածների փոխպատվաստան ինստիտուտի և Եկատերինբուրգի սրտաբանական կենտրոնի գիտական խորհրդատու ։ Աշխատանքները վերաբերում են սրտի և խոշոր անոթների վերակառուցողական վիրահատությունների, ախտանշանային գերճնշման և սրտի իշեմիկ հիվանդության բուժման վիրաբուժական եղանակների մշակմանը ։ Շուրջ 130 գիտական հրապարակումների և մեկ մենագրության հեղինակ է
Ծանոթագրություններ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:Հայ սրտաբաններ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների դոկտորներ
Պրիբրամի շրջան
Պրիբրամի շրջան (okres Příbram), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Պրիբրամ քաղաքը։ Տարածքը 886,63 կմ² է։ Բնակչությունը 2020 թ. տվյալներով կազմում է 80 045 մարդ։ Շրջանի կազմի մեջ է մտնում 120 համայնք։
Ծանոթագրություններ
Կատեգորիա:Չեխիայի շրջաններ
Էրնկան
Էրնկանի (Êringanî), գյուղ Արևմտյան Հայաստանում, Վանի վիլայեթի Աղբակի գավառակում ։ Գտնվում էր Աղբակ գետի վերին հոսանքի աջակողմյան վտակներից մեկի ափին, Ս. Բարդուղեմեոս վանքից մի քանի կմ արևմուտք, լեռնային վայրում։
Պատմություն
Գյուղը քարուքանդ է արվել 1915-1918 թվականների Մեծ եղեռնի ժամանակ։ Նրա բնակիչների մեծ մասը կոտորվել է գաղթի ու տեղահանության ճանապարհին։
Բնակչություն
1905 թվականին ուներ 85 տուն հայ բնակիչ։
Պատմամշակութային կառույցներ
Էրնկանին ուներ 1660 թվականին կառուցված Ս. Ստեփանոս անունով եկեղեցի և Ս. Ծիրանավոր ու Ս. Սարգիս ավերակ եկեղեցիները։ Գյուղում կան ընդարձակ գերեզմաններ, որոնք վկայում են, որ հնում այն ավելի բազմամարդ է եղել (ըստ ավանդության մոտ 500 տուն)։ Գյուղի արևմտյան կողմում գտնվում է Էրնկանի Ս. Աստվածածին վանքը, որը միջին դարերում եղել է հայ գրչության կենտրոններից մեկը ։
Ծանոթագրություններ
Կատեգորիա:Արևմտյան Հայաստանի գյուղեր
Խադիջա բինթ Խուայլիդ
Խադիջա բինթ Խուայլիդ (خديجة بنت خويلد, ), Մուհամմադ մարգարեի առաջին և իր կյանքի օրոք միակ կինը. մյուս կանանց հետ իսլամի հիմնադիրն ամուսնացել է արդեն Խադիջայի մահվանից հետո. կրել է «հավատացյալների մայր» պատվանունը։ "Այս աշխարհի լավագույն կինն իր ժամանակին Իմրանի դուստր Մարիամն էր, իսկ այս համայնքի լավագույն կինը Խադիջան է :"
Խադիջայի կյանքը մինչև Մուհամմադը
Մինչև Մուհամմադը Խադիջան երկու անգամ ամուսնացած է եղել։ Նրան ամուսնացրել է հայրը՝ Խուայլիդ իբն Ասադը։ Նրա առաջին ամուսինը Ուսայյիկ իբն Աբիդն էր, որից որդի և դուտսր է ունեցել (Աբդալլահ և Ջարիա)։ Խադիջայի երկրորդ ամուսինը Աբի Հալա իբն Մալիքն էր բանու ուսայդ ցեղից, որից ևս նա որդի և դուստր է ունեցել (Հինդ իբն Աբի Հալա և Զայնաբ բինթ Աբի Հալա)։ Խադիջան մշտապես օգնել է իր բարեկամներին, աղքատներին, նաև նրանց, ովքեր հարսանիք կազմակերպելու հնարավորություն չունեին։ Նրան ամուսնության առաջարկ էին անում Արաբական թերակղզու արաբական վերնախավի բազմաթիվ մեծարգո մարդիկ, սակայն բոլորին նա մերժում էր։
Իր մարդկային որակների համար Խադիջան հետևյալ անուններն է ստացել.
Ծանոթագրություններ
Կատեգորիա:Իսլամ Կատեգորիա:Արաբ կանայք Կատեգորիա:Ղուրան
Գորնիկի (գյուղ, Ռատնովի շրջան)
Գորնիկի (Гірники), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Գորնիկի գյուղում բնակվում էր 2 068 մարդ։ Բնակավայրը զբաղեցնում է 3042 կմ² տարածք։ Բնակչության խտությունը կազմում էր 679,82 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռատնովի շրջանի բնակավայրեր Կատեգորիա:Ուկրաինայի գյուղեր
Լիտվյակովսկի գյուղական խորհուրդ (Լուբենսկի շրջան)
Լիտվյակովսկի գյուղական խորհուրդ  (Литвяківська сільська рада), Ուկրաինայի Պոլտավայի մարզի Լուբենսկի շրջանում ։
2001 թվականի տվյալներով Լիտվյակովսկի գյուղական խորհրդում բնակվում էր 1179 մարդ։ Խորհրդում կա 3 բնակավայր։
ԿՈՆԿԱԿԱՖ-ի ոսկե գավաթ 2005 (ընտրական մրցաշար)
2005 թ. ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ ը, ն և ն, ինչպես նաև այլ կոնֆեդերացիաներից մրցաշարին հրավիրված հավաքականները՝ ն և ն։ Կենտրոնամերիկյան զոնայում չորս ուղեգրեր խաղարկվեցին UNCAF-ի ազգերի գավաթի 2005 թ. խաղարկության արդյունքներով։ Կարիբյան զոնայում երեք ուղեգրեր խաղարկվեցին կարիբյան գավաթի 2005 թ. խաղարկության արդյունքներով։
UNCAF-ի ազգերի գավաթ 2005
Մրցաշարի արդյունքներով ն, ը, ն և ն ձեռք բերեցին եզրափակիչ մրցաշարի ուղեգրեր։
Կարիբյան գավաթ 2005
Մրցաշարի արդյունքներով ն և ն ու ն ձեռք բերեցին եզրափակիչ մրցաշարի ուղեգրեր։
Հղումներ
Կատեգորիա:ԿՈՆԿԱԿԱՖ-ի ոսկե գավաթ (ընտրական մրցաշար)
Իրվինգ Ֆիշեր
Իրվինգ Ֆիշեր (Irving Fisher, ), ամերիկյան տնտեսագետ, վիճակագիր, եվգենիկ, գյուտարար, հասարակական առաջադեմ գործիչ, տնտեսագիտության նորդասական (նեոկլասիկ) ուղղության ներկայացուցիչ (համարվում է այդ ուղղության առաջին ներկայացուցիչներից մեկը, թեև պարտքային դեֆլյացիայի վերաբերյալ ստեղծագործական կյանքի ուշ շրջանում նրա հեղինակած աշխատությունները ընդունվել են նաև հետքեյնսյան դպրոցի կողմից) ։
Ջոզեֆ Շումպետերը նրան բնորոշել է իբրև «Ամերիկայի Միացյալ Նահանգներում երբևէ գործած ամենամեծ տնտեսագետի» ։ Այդ գնահատականը հետագայում կրկնել են Ջեյմս Թոբինը, Միլտոն Ֆրիդմենը ։
Ֆիշերը կարևոր ավանդ է ներդրել օգտակարության և ընդհանուր հավասարակշռության տեսություններում, եղել է առաջիններից մեկը, ով մանրակրկիտ կերպով ուսումնասիրել է միջժամանակային ընտրությունը շուկաներում՝ դրանով իսկ հիմքեր ստեղծելով կապիտալի և տոկոսադրույքների տեսության մշակման համար ։ Փողի քանակական տեսության մշակման ասպարեզում նրա կատարած ուսումնասիրությունները սկիզբ են դրել մակրոտնտեսական ուղղության, որը հայտնի է «մոնետարիզմ» անվամբ ։ Նա առջևից ընթացողի, ճանապարհ բացողի դեր է կատարել նաև էկոնոմետրիկայի բնագավառում՝ ներառյալ ցուցչային թվերի մշակման ոլորտը։ Ֆիշերի անունով են կոչվել մի շարք հիմնադրույթներ ու հասկացություններ, այդ թվում՝ Ֆիշերի հավասարումը, Ֆիշերի վարկածը (հիպոթեզը), Ֆիշերի միջազգային էֆեկտը, անջատման ֆիշերյան թեորեմը, ֆիշերյան շուկան...
Ֆիշերը թերևս եղել է առաջին համբավավոր տնտեսագետը, սակայն կենդանության օրոք նրա հեղինակությունը սասանվել է 1929 թվականի ուոլսթրիթյան հայտնի կրախին նախորդած իր հանրային հայտարարությունների պատճառով, որոնցում պնդում էր, թե ֆոնդային շուկան հասել է «մշտական բարձր կետի»։ Ակադեմիական տնտեսագիտության բնագավառում նրա հեղինակությունը վերականգնվել է 1960-ական թվականների վերջերին-1970-ականներին, երբ կարծես վերստին հայտնաբերելով՝ սկսել են նորից լայնորեն կիրառել նրա տեսական մոդելները ։ Նրա նկատմամբ հանրության ուշադրությունը նույնպես աճել է՝ կապված պարտքային դեֆլյացիայի նկատմամբ աճած հետաքրքրության հետ, որը տեղի էր ունեցել 2007-2010 թվականների համաշխարհային տնտեսական ճգնաժամին հաջորդած տարիներին ։
Ֆիշերը, լինելով 1920-1930-ական թվականների տնտեսական ճգնաժամը հաղթահարելու նպատակով կազմված դրամավարկային բարեփոխման ծրագրի (այսպես կոչված՝ «չիկագոյական պլանի») հեղինակներից մեկը, full-reserve banking-ի հետևողական պաշտպաններից էր ։
Կենսագրություն
Սովորել է Եյլի համալսարանում, որն ավարտել է 1988 թվականին՝ ստանալով բակալավրի աստիճան։ Երեք տարի անց այդ նույն համալսարանում պաշտպանել է իր պատրաստած ատենախոսությունը և ստացել գիտությունների դոկտորի աստիճան։ Ուսանել է նաև Բեռլինում և Փարիզում։ 1893-1935 թթ. դասավանդել է հարազատ համալսարանում, 1898 թվականից՝ պրոֆեսորի կոչումով։
Եղել է Էկոնոմետրիկ ընկերության առաջին նախագահը (1931-1934 թթ.)։ 1918 թվականին ղեկավարել է Ամերիկյան տնտեսագիտական ընկերակցությունը։
Իրվինգ Ֆիշերը մի շարք նշանակալի աշխատություններ է հեղինակել վիճակագրության տեսության, տնտեսական ընդհանուր հավասարակշռության, սահմանային օգտակարության վերաբերյալ։ Մասնագետների կարծիքով՝ ամենակարևոր ներդրումը նա կատարել է փողի տեսության բնագավառում։ Դուրս է բերել «Ֆիշերի  հավասարումը»՝ փոխանակման  հավասարման բանաձևի հիմնավորումը։
Արտաքին հղումներ
Կատեգորիա:Ամերիկացի տնտեսագետներ Կատեգորիա:19-րդ դարի տնտեսագետներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի գյուտարարներ Կատեգորիա:Ամերիկացի աթեիստներ Կատեգորիա:Եյլի համալսարանի շրջանավարտներ Կատեգորիա:Ամերիկացի հասարակական գործիչներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկյան փիլիսոփայական ընկերության անդամներ Կատեգորիա:Ամերիկացի մաթեմատիկոսներ Կատեգորիա:Ամերիկացի գիտնականներ Կատեգորիա:Փիլիսոփայական գիտությունների դոկտորներ
Call of Duty: Mobile
Call of Duty: Mobile անվճար հրաձգային խաղ, որը մշակվել է «TiMi Studios»-ի կողմից և հրապարակվել « Activision »-ի և «Garena»-ի կողմից՝ « Android »-ի և « iOS »-ի համար։ Այն թողարկվել է 2019 թվականի հոկտեմբերի 1-ին։ Խաղը դարձավ պատմության մեջ ամենամեծ բջջային խաղերի մեկնարկներից մեկը՝ մինչև 2020 թվականի հունիսը հավաքելով ավելի քան 327 միլիոն ԱՄՆ դոլար՝ 250 միլիոն ներբեռնումով։
Մշակում և թողարկում
Call of Duty: Mobile-ը հայտարարվեց 2019 թվականի մարտին, զարգացումը գլխավորում էր TiMi Studios-ը՝ Tencent Games-ի մասնաճյուղը։ Խաղի շատ առանձնահատկություններ բացահայտվել են այս հայտարարության մեջ՝ խոստանալով ծանոթ փորձ համակարգչային խաղերի սիրահարներին ։ Խաղի նպատակն էր ծանոթ ասպեկտները վերցնել նախորդ ֆրանշիզայի խաղերից և թույլ տալ օգտվողներին մուտք գործել խաղ իրենց շարժական սարքերից։ Այն պարունակում է երկու խաղային արժույթներ, ինչպես նաև Battle pass : 2019 թվականի հուլիսի 18-ին Կանադայում և Ավստրալիայում մեկնարկեցին բետա-տարբերակը։ Խաղը պաշտոնապես թողարկվեցտարբեր տարածաշրջաններում՝ 2019 թվականի հոկտեմբերի 1-ին ։
Call of Duty. Բջջային հավելվածում ներկայացվածեն շարքի նախորդ խաղերի բազմաթիվ կերպարներ, քարտեզներ և խաղային ռեժիմներ։ Ներառված էին կառավարման տարբեր պարամետրեր՝ խաղացողի համար նախասիրությունները բավարարելու համար։ 2019 թվականի նոյեմբերին խաղին ավելացվեց «զոմբիներ» ռեժիմ։ Այս խաղի ռեժիմը հետևում էր Call of Duty zombies-ի «գոյատևման» դասական բանաձևին, երբ խաղացողը պայքարում է զոմբիների անվերջ ալիքներին՝ նպատակ ունենալով գոյատևել հնարավորինս երկար։ Ներառված էր նաև «Raid» ռեժիմը, երբ խաղացողը պետք է հաղթեր զոմբիների որոշակի ալիքներին՝ նախքանբախվելով վերջին երկու գլխավորներից մեկի հետ։ Call of Duty: Mobile Zombies ռեժիմը հեռացվել է 2020 թ.-ի մարտի 25-ին, քանի որ խաղի ռեժիմը չի համապատասխանում Activision-ի չափանիշներին։ Այնուամենայնիվ, Activision-ը հայտնեց, որ այնկարող է հետ բերվել ավելի ուշ թարմացումներում։
Գեյմփլեյ
Խաղացողները կարող են ընտրել դասակարգված կամ ոչ դասակարգված խաղերը բազմամարտի ռեժիմում։ Այն ունի երկու տեսակի խաղային արժույթներ. «Credits», որոնք վաստակում են խաղի միջոցով և «COD Points», որոնք պետք է գնել իրական գումարով։ Հնարավոր է ամբողջ խաղը խաղալ առանց վճարելու, չնայած որ բացառիկ կերպարները և զենքի որոշ բացառիկ կամուֆլյաժները կարելի է գնել միայն COD Points-ներով։ Բացի ստանդարտ matchmaking-ից, ինչպես մուլտիպլեյերային, այնպես էլ battle royale ռեժիմների համար կարող է մուտք գործել նաև անձնական սենյակ, որտեղ խաղացողները կարողեն հրավիրել և գոյամարտել հենց իրենց խաղընկերների հետ։
Բազմամարտի ռեժիմը նման է հիմնական առաջինդեմքի հրաձգային խաղին, որը նման է Counter-Strike-ին։ Խաղի հիմնական ռեժիմները ներառումեն Team Deathmatch, Domination, Free for all, Hardpoint, Kill Confirmed և այլն։ Խաղերը ունեն նաև«Scorestreaks», որոնք հատուկ զենք են մատչելի, երբ խաղացողը մեկ մահվան դեպքում հասնում է որոշակի միավորների և կարողանում է կիրառել։ Բացի այդ, խաղն առանձնանում է հատուկ և սահմանափակ Multiplayer ռեժիմներով, որոնք կարող են տևել օրեր, շաբաթներ կամ խաղիամբողջ սեզոնը։ Դրանք ներառում են. Prop Hunt, Rapid Fire, Sticks and Stones , 2v2 , Capture the Flag , One Shot One Kill , Snipers Only , և Gun Game , և այլոց։
Խաղը ներառում է նաև battle royal ռեժիմ՝ մինչև 100 խաղացողի մասնակցությամբ։ Խաղացողը կարող է ընտրել խաղալ միայնակ, երկու հոգանոց թիմում կամ չորս հոգանոց թիմում։ Խաղի մեկնարկի ժամանակ բոլոր խաղացողները ընտրում են ունակություն՝ բուժումից մինչև մեկնարկային հարթակ պատրաստելը։ Երբ բոլոր 100 մարդիկ պատրաստ լինեն, նրանք նստում են ինքնաթիռ, որը ուղիղ գծով թռչում է քարտեզի վրայով։ Այս թռիչքային ուղին փոխվում է յուրաքանչյուր խաղ։ Յուրաքանչյուր թիմի ավտոմատ կերպով տրվում է ցատկի առաջատար, որը որոշում է, թե երբ և որտեղ է վայրէջք կատարելու թիմը ։ Խաղի սկզբում յուրաքանչյուր խաղացող կրում է միայն դանակ:Ամբողջ քարտեզով ցրված են տարատեսակ զենքեր, տրանսպորտային միջոցներ և այլ պարագաներ, որոնք խաղացողները կարող են օգտագործել թշնամիներին սպանելու հավանականությունը բարելավելու նպատակով՝ մինչ իրենք կենդանի են մնում։ Քարտեզի վրա անվտանգ գոտին նեղանում է, երբ խաղըզարգանում է, իսկ խաղացողները, ովքեր մնում են գոտուց դուրս, աստիճանաբար մահանում են։ Թիմը հաղթում է խաղը, եթե մնա վերջինը։ Կան նաև սահմանափակ ժամանակային ռեժիմներ, ինչպիսիք են Battle Royale: Blitz, Battle Royale: Alcatraz, որոնք ջոկատի վրա հիմնված խաղեր են, որոնցումընդամենը 40 խաղացող կա։
2019 թվականի նոյեմբերին ավելացվեց Zombies ռեժիմը։ Այն տեղադրեց խաղացողների թիմերն ընդդեմ հարձակվող զոմբիների ալիքների։ Այն Endless Survival Mode ռեժիմն էր, որը գործում էր ինչպես classic zombies, և Raid ռեժիմում, որը մի շարքալիքներ էր նետում խաղացողների վրա՝ նախքան զոմբիների գլխավորի հանդիպմանը անցնելը։ Խաղացողները կարող էին ընտրել` խաղալ դասովորական, թե հերոսական դժվարության դեպքում։ Ռեժիմը հանվել է 2020 թ.-ի մարտին`այն ցանկալի որակի մակարդակին չհասնելու պատճառով ։
Կիբեռսպորտ
«Call of Duty: Mobile World Championship 2020» մրցաշարը համագործակցություն էր «Activision Blizzard»-ի և «Sony Mobile Communications»-ի միջև, դա նշանակում է մուտք դեպի կիբեռսպորտ-ի առաջին շարքերը։ Այն պարունակում էր ավելի քան 1 միլիոն դոլար ընդհանուր մրցանակներ, որոնք ներառում են ինչպես կանխիկ, այնպես էլ խաղային կոսմետիկա։ Մրցակից թիմերն ընտրվել են ուղղակիորեն խաղային համայնքից՝ 2020 թ. Ապրիլի 20-ից մայիսի 24-ը ընկած ժամանակահատվածում անցկացված չորս բաց առցանց ընտրական փուլերի միջոցով։ Խաղալու հնարավորություն ունեն վետերան կամ ավելի բարձր դասակարգված իրավասու խաղացողները։ Այնուամենայնիվ, աշխատասեղանի էմուլյատորների և ցանկացած արտաքին սարքերի, ինչպիսիք են կարգավարներն ու ստեղնաշարերի օգտագործումը արգելվում էր։
Ընդունելություն
Call of Duty: Mobile-ը ստացել է «generally favorable reviews», ըստ վերանայման ագրեգատոր Metacritic-ի: IGN-ը գրել է, որ խաղը «ներկայացնում է այն լավագույնը, որը երբևէ եղել է juggernaut ֆրանշիզի շարժական հարթակում։ Խաղային մակարդակը պարգևատրվող է, նույնիսկ առանց գումար ծախսելու, և կան շատ ռեժիմներ, որոնցում կան լայն ընտրության հնարավորություն, ներառյալ տպավորիչ battle royal ռեժիմը»։ GameSpot-ը ասում է. Call of Duty Mobile-ում իր խառը միկրո փոխանակման ընտրացանկերից և ժամանակի խնայողությունից աննշան գնումներից այն կողմ, Call of Duty Mobile-ում այլևս շատ բան չկա, որը կխոչընդոտի հիմնական շարքի հուզիչ և արագ տեմպով խաղացողի բազմաֆունկցիոնալ գործողության հավատարիմ հանգստի համար»։
Իր առաջին ամսվա ընթացքում խաղն ուներ ավելի քան 148 միլիոն ներբեռնում և բերեց գրեթե 54 միլիոն ԱՄՆ դոլարի եկամուտ՝ այն դարձնելով պատմության մեջ ամենամեծ բջջային խաղի գործարկումը։ Մինչև 2020 թվականի հունիս ամիսը խաղն ունեցել է ավելի քան 250 միլիոն ներբեռնում՝ ավելի քան 327 միլիոն ԱՄՆ դոլարի եկամուտ։
Ծանոթագրություններ
Կատեգորիա:Համակարգչային խաղեր Կատեգորիա:Համակարգչային խաղեր ըստ ժանրի Կատեգորիա:IOS խաղեր Կատեգորիա:2019 համակարգչային խաղեր
Հարավային Կորեա
Հարավային Կորեա, պաշտոնապես՝ Կորեայի Հանրապետություն (한국 Տեհանմինգուկ, պաշտոնական անվանումը՝ Կորեայի Հանրապետություն ), հանրապետություն Արևելյան Ասիայում    ։
Կրոնը հիմնականում Քրիստոնեությունն է։
Ունիտար պետություն, նախագահական հանրապետություն։ 2022 թվականի մայիսի 10-ից երկրի նախագահն է Յուն Սոկ Յոլը, որն ընտրվել է 2022 թվականի ընտրություններին։ Հարավային Կորեան վարչականորեն բաժանված է 16 վարչական միավորների, այդ թվում՝ 9 նահանգների և 7 քաղաքների ։
Կորեական պետականությունը իր պատմությունը սկսել է մ. թ. ա. IV-III դարերից։ Ըստ Երկրորդ համաշխարհային պատերազմի արդյունքների՝ Կորեան, որը առաջ գտնվում էր Ճապոնական կայսրության տիրապետության տակ, բաժանվել էր հյուսիսային մասի, որը անցել էր ԽՍՀՄ-ի տնօրինության տակ, և հարավային մասի, որը վերահսկվում էր ԱՄՆ-ի կողմից։ Կորեայի Հանրապետությունը հիմնադրվել է 1948 թվականի օգոստոսի 15-ին ամերիկյան գոտու սահմաններում, որից հետո սեպտեմբերի 9-ին խորհրդային գոտում հռչակվել էր Կորեայի Ժողովրդա-Դեմոկրատական Հանրապետությունը։ Դրան հաջորդող Կորեական պատերազմը (1950-1953) ամրացրել է երկրի բաժանումը ։
Պատմություն
Երկրորդ համաշխարհային պատերազմում Ճապոնիայի պարտությունից և խորհրդային բանակի Կորեա մուտք գործելուց հետո վերջ տրվեց ճապոնական գաղութային տիրապետությանը Կորեական թերակղզում։ 1945 թվականի օգոստոսի 15-ին անգլո-ամերիկյան դաշնակիցների հետ համաձայնությամբ Կորեայում ստեղծվեց 2 գոտի՝ խորհրդային՝ 38-րդ զուգահեռականից հյուսիս, և ամերիկյան՝ դրանից հարավ։
Կորեական պատերազմ
Սառը պատերազմի ժամանակներից այս կոնֆլիկտը հաճախ որակվում էր որպես ԱՄՆ-ի, իր դաշնակիցների և Չինական Ժողիվրդական Հանրապետության ու ԽՍՀՄ-ի միջև պատերազմի հետևանք։ Հյուսիսային կոալիցիայի մեջ էին մտնում Հյուսիսային Կորեան և իր զինված զորքերը, չինական բանակը (քանի որ պաշտոնապես համարվում էր, որ Չինական Ժողովրդական Հանրապետությունը կոնֆլիկտին չէր մասնակցում, չինական կանոնավոր զորքերը կազմում էին այսպես կոչված «Չինական ազգային կամավորներ» միությունը), ԽՍՀՄ-ը, որը նույնպես պաշտոնապես չէր մասնակցում պատերազմին, բայց մեծ մասամբ իր վրա էր վերցրել դրա ֆինանսավորումը, ինչպես նաև չինական զորքերի մատակարարումը ։
Ռազմական մեծաթիվ խորհրդատուներ և մասնագետներ Հյուսիսային Կորեայից հետ էին կանչվել մինչ պատերազմի սկսվելը, իսկ պատերազմի ժամանակ նորից մեկնել էին ետ՝ որպես Խորհրդային Միության հեռագրության կոմիտեի անդամներ։ Հարավից պատերազմին մասնակցություն են ունեցել Հարավային Կորեան, Մեծ Բրիտանիան և ՄԱԿ-ի խաղաղապահ ուժերը ։
Հյուսիսային Կորեան որդեգրել է զարգացման սոցիալիստական ուղի և կոչվել Կորեայի Ժողովրդադեմոկրատական Հանրապետություն, իսկ Հարավային Կորեան՝ որդեգրել է կապիտալիստական ուղին և կոչվել Կորեայի Հանրապետություն։ 1950 թվականին պատերազմ է բռնկվել 2 Կորեաների միջև, որտեղ որպես պատերազմող կողմեր փաստորեն հանդես էին գալիս ԽՍՀՄ-ն ու Չինաստանի Ժողովրդական Հանրապետությունը՝ մի կողմից, մյուս կողմից՝ ԱՄՆ-ն ու մի շարք այլ պետություններ (վերջինները՝ Միավորված ազգերի կազմակերպության հովանու ներքո)։ Այդ պատերազմը, որը մարդկային ու նյութական մեծ կորուստներ է պատճառել կորեական ժողովրդին, ավարտվել է 1953 թվականին կնքված զինադադարով, որը շարունակվում է մինչ օրս ։
Նախագահ
Հարավային Կորեայում հանրապետության առաջնորդը նախագահն է։ 2022 թվականի մայիսի 10-ին նախագահը Յուն Սոկ Յոլն է, որը Կորեայի Հանրապետության թվով 13-րդ նախագահն է։
Խորհրդարան
246 պատգամավոր ընտրվում են մաժորիտար համակարգով՝ ընտրական օկրուգներում ձայների հարաբերական մեծամասնությամբ, 54 պատգամավոր՝ ազգային կուսակցական ցուցակներով։ Պատգամավորական լիազորությունների ժամկետը 4 տարի է։
Խորհրդարանի ընտրությունները սկսել են անցկացվել 1948 թվականից։ 1972-1988 թվականների երկրում գոյություն է ունեցել միապետական կարգ և ընտրություններ փաստացի կեղծ էին։ 1998 թվականից Հարավային Կորեան դարձել ժողովրդագրական երկիր, որում խորհրդարանի ընտրությունները անցկացվում են հինգ տարին մեկ անգամ։
Վարչական բաժանում
Հարավային Կորեան բաժանված է 9 գավառների (տո), 6 քաղաք-մետրոպոլիտներից (գվանգյոկսի) և մեկ հատուկ կարգավիճակով քաղաքի (տիկպյոլսի)։
Աշխարհագրություն
Կորեայի Հանրապետությունը զբաղեցնում է Կորեական թերակղզու հարավային հատվածը, որը Ասիայի հիմնական հատվածից դուրս է ցցվում 1100 կիլոմետր։ Հարավից թերկաղզին ողովում է Դեղին ծովի (Կորեայում նրան անվանում են «Արևմտյան»), արևելքից՝ Ճապոնական ծովով (Կորեայում նրան անվանում են «Արևելյան»), իսկ հարավից՝ Կորեական նեղուցի և Արևելաչինական ծովի ջրերով (Կորեայում նրան անվանում են «Հարավային ծով»)։ Ընդհանուր առմամբ՝ պետության մակերսը կազմում է 100 363 կմ քառակուսի։
Լանդշաֆտը առավելապես լեռնային է, հարթավայրերը կազմում են տարածքի ընդամենը 30 %-ը։
Ափերի մոտ կան 3000 կղզիներ՝ առավելապես ոչ մեծ և անմարդաբնակ։ Խոշորագույն կղզին Ջեջոն է։
Ռելիեֆ և բնական հանածոներ
Հարավային Կորեայի ամենաբարձր կետը Հալասան հրաբուխն է (1947 մ ), որը գտնվում է Ջեջու կղզու վրա։ Երկրի արևմուտքը և կենտրոնը զբաղեցնում են Հարավկորեական լեռները, որոնք կազմվա են առանցքային (Տեբեք, Կյոնսան) և կողմային (Սոբեկ, Նորյոն, Չարյոն) լեռնաշղթաներից։ Ամենամեծ բարձրություններով տիրապետում են Չիրիսան (1915 մ, Սոբեկ լեռնաշղթա) և Սորակսան (1708 մ, Տեբեք լեռնաշղթա) լեռները։
Երկրի հարավում և արևմուտքում տեղակայվել են ոչ մեծ հարթավայրեր և ցածրավայրեր, որոնցում կենտրոնացած է Հարավային Կորեայի բնակչության մեծ մասը։
Կորեայում կան ընդամենը ոսկու, արծաթի, վոլֆրամի, երկաթաքարի, ցինկի, կապարի, գրաֆիտի հանքավայրերի պաշարներ։ Պաշարների մեծ մասը սահմանի պատճառով արտահանվում են ։
Մշակույթ
Հարավային Կորեայի ժամանակակից մշակույթը զարգացել է Կորեայի ավանդական մշակույթի հիմքի վրա, ինչպես նաև Հյուսիսային Կորեայի մշակույթը։ Չնայած 1948 թվականի Կորեայի բաժանմանը, երկու երկրի մշակույթները ունեն ընդհանուր արմատներ, թեև ներկայումս նրանք տարբերվում են։
Հարավային Կորեայի ինդուստրացումը ուրբանիզացումը, մարդկանց կյանքում մտցրել է բազմաթիվ փոփոխություններ։ Տնտեսության փոփոխությունը բերել է խոշոր քաղաքներում բնակչության կենտրոնացմանը։
Հայտնի է կորեակաան կինեմատոգրաֆիան, որում աշխատում են այնպիսի ռեժիսորներ, ինչպիսիք են Կիմ Կի Դուկը, Պակ Չան Ուկը, Իմ Կվոն Տեկը, Պակ Կվան Սուն, Լի Կվան Մոն, Կան Ջե Գյուն, Պոն Ջուն Հոն, Լի Չանգ Դոնգը։
Ճարտարապետություն
Կորեայի ճարտարապետությունը ունի բազմադարյան պատմություն։ Կորեական ճարտարապետության հուշարձաններից հնագույն և առավել նշանավորը Սեուլում գտնվող Կյոնբոկունի պալատն է, որը կառուցվել է 1394 թվականին։ Այն եղել է Չասոն դինաստիայի հիմնական և ամենամեծ պալատը, որտեղ ապրում էր թագավորական ընտանիքը և մեկը հինգ մեծ պալատներից, կառուցված են Չոսոնի շրջանում։ Կյոնբոկունի գահադահլիճի շուրջը տեղավորվել են Չասոն դինաստիայի հիմնադիր Տեջո թագավորի (կառավարման տարիներ՝ 1392-1398) անձնական ննջասենյակները։ Տաղավարներից մեկը՝ Կյոնվերուն, տեղակայված է լոտոսային լճակի կենտրոնում։ Պալատի որոշ հատվածներ այրվել են ճապոնական ներխուժման ժամանակ 1592 թվականին։ Այն վերանորոգվել է 1860-ական թվականներին։ Վերակառուցումից հետո այն ընդգրկում էր 330 շենքեր և 5792 սենյակներ։ Ընդհանուր մակերեսը՝ 410 հազար քառակուսի մետր։ Պալատի տարածքում է գտնվում է Կորեայի ազգագրական թանգարանը, որում ներկայացված են կորեական ավանդական կենցաղի առարկաներ։ Պալատից հյուսիս գտնվում է Կորեայի Հանրապետության նախագահի նստավայրը՝ Կապույտ տունը  ։
Տոներ
Կորեայի Հանրապետության նաև շատ են տոները։ Նրանք կարող են պատկանել երեք տեսակներից մեկին՝ Պետական տոներ (국경일), Պետական դրոշի բարձրացման օրեր (국기게양일) , Պետական հանգստի օրեր (공휴일) :
Խոհանոց
Աշխարհում լայն հայտնի է կորեական խոհանոցը։ Պատրաստում են հիմանկանում հետևյալ տեսակի ուտեստներ՝ բրինձ, ապուրներ, խորտիկներ ։
Կորեական խոհանոցում հիմնականում օգտագործում են կարմիր պղպեղ ։ Կորեացիները կարմիր պղպեղը օգտագործել են դեռևս 16-րդ դարից։ Այնուհետև կարմիր պղպեղը սկսեցին պատրաստել մի քանի ճաշատեսակներում։ Այսպիսով կորեական խոհանոցը մի քանի երկրների կողմից ձեռք է բերել գերազանց վարկանիշ։ Խոհանոցում գրեթե համեմունքներ չկան, սակայն համեմունքների փոխարեն օգտագործում են սոխ և պղպեղ, բայց դրանք օգտագործվում են տարբեր համամասնություններով և համակցություններով։ Ինչպես չինացիները, այնպես էլ կորեացիները սիրում են պատրաստակամորեն ուտել խոզի միս։ Կորացիները սիրում են ձուկ, սակայն ձուկը ուտում են առանց եփել։
Նաև Հարավային Կորեան այն եզակի երկրներից է, որտեղ ակտիվորեն ուտում են շան միսը ։ Կենդանիների իրավունքների պաշտպանները շատ մսի օգտագործումը հաճախ անթույլատրելի են գտնում, շատ միսը ուտեստներում օգտագերծելու կողմնակիցները չեն հասկանում, թե ինչու կովերին և խոզերին ուտելը թույլատրելի է համարվում, իսկ շանը ուտելը՝ վայրի։
Երաժշտություն
Հարավային Կորեայի երաժշտությունը զարգացել է տասնամյակների ընթացքում, սկսած Կորեական պատերազմի ավարտից։ Նրա հիմքն է հազարավոր տարիներ թերակղզում բնակեցված կորեացիների երաժշտությունը։ Ժամանակակից հարավկորեական երաժշտությունը բաժանված է երեք հիմնական կատեգորիաների՝ ավանդական կորեական ժողովրդական երաժշտություն, հայտնի երաժշտություն, կամ քեյ փոփ, և արևմուտքից ոգեշնցված երաժշտություն։
Հայտնի երաժշտությունը անգլերենով կոչվում է քեյ փոփ, կամ կորեերենով՝ կայո (가요) : Ժամանակակից քեյ փոփում գերակշռում են պարային խմբերը, կազմված գեղեցիկ արտաքին ունեցող և պարային լավ ունակություններ ունեցող արտիստներից։ Ներկա պահին կորեական երաժշտությունը և էստրադայի աստղերը այնքան հայտնի են, որ ասիացիների համար հորինվել է հատուկ անուն` Հալլյու (한류), որը նշանակում է կորեական ալիք և արտացոլում է ժամանակակից կորեական մշակույթի ազդեցությունը ամբողջ աշխարհի վրա ։ Հարավային Կորեայի ժամանակակից մշակույթը այսօր համարվում է երիտասարդական մշակույթի շարժիչ գործոնը Ասիա-Խաղաղօվիկանոսյան տարածքում ։
Կրթություն, գիտություն և տեխնիկա
Երկրում կրթությամբ և գիտությամբ զբաղվում է Հարավային Կորեայի կրթության, գիտության և տեխնիկայի նախարարությունը, որը հիմնադրվել է 2008 թվականին՝ Կրթության նախարարության ու Գիտության և տեխնիկայի նախարարության միաձուլման արդյունքում։ Առաջին ազգային աստղադիտարանը դարձել է Յոնգինի աստղադիտարանը։
Կիբեռապահովություն
2013 թվականի առաջին կեսին բանկային վեբկայքերին, հեռուստատեսությանը և կառավարական ԶԼՄ-ներին ուղղված կիբեռհարձակումները 2017 թվականին ստիպել են կառավարությանը կիբեռապահովության ոլորտում սովորեցնել 5000 նոր փորձագետներ։ Հարավային Կորեայի կառավարությունը մեղադրել է իր հյուսիսային հարևանին այդ հարձակումների մեջ, ինչպես նաև 2009, 2011 և 2012 թվականների այդպիսի միջադեպների մեջ, բայց Փհենյանը ժխտում է մեղադրանքները ։
2013 թվականի սեպտեմբերի վերջին Պաշտպանության և ազգային հետախոուզական ծառայության նախարարությունը հայտարարել է համակարգչային ապահովության ոլորտում մրցույթի մասին։ Հաղթողները հայտարարվել են 2013 թվականի սեպտեմբերի 29-ին և իրենց միջև կիսել են 80 մլն վոն (74 000 դոլար) մրցանակային ֆոնդը ։
Աերոտիեզերական հետազոտություններ
Սկսած 1992 թվականից՝ Հարավային Կորեան տիեզերք է ուղարկել մինչև 10 արբանյակ՝ ընդ որում բոլորը օտարերկրյա կրող հրթիռների օգնությամբ և արտասահմանյան տիեզերակայաններում։ Ռուսաստանի հետ գործընկերության արդյունքում 1999 թվականին ուղարկվել է «Arirang-1»-ը, իսկ 2006 թվականին՝ «Arirang-2»-ը ։ «Arirang-1»-ը 2008 թվականին տասը տարվա աշխատանքներից հետո կորցվել է ։
2008 թվականի ապրիլին Լի Սո Յոնը դարձել է առաջին կորեացի կին տիեզերագնացը, որը տիեզերք է ուղարկվել ռուսական Սոյուզ ՏՄԱ-12-ով ։
2009 թվականի հունիսին Հարավային Ջոլա նահանգի Կոհին գավառում ավարտվել է Նարո տիեզերակայանի կառուցումը ։ 2009 թվականի օգոստոսին Նարո-1 առաջին արձակումը ավարտվել է ձախողմամբ ։ 2010 թվականի հունիսի երկրորդ փորձը նույնպես ձախողվել է, սակայն 2013 թվականի հունվարին «Նարո-1»-ի երրորդ արձակումը հաջող է եղել ։
ԱՄՆ-ի մշտական քաղաքական ճնշումը Հարավային Կորեային խանգարում է իրականացնել խոշոր հրթիռային և հրթիռատիեզերական ծրագրեր ։
Ռոբոտատեխնիկա
Ռոբոտատեխնիկան Կորեայում 2003 թվականից ընդգրկվել է հիմնական ազգային նախագծերի ցանկի մեջ ։ 2009 թվականի կառավարությունը հայտարարել է տնտեսական Ինչոն և Մասան տնտեսական գոտիների համար ռոբոտների կառուցման պլանների մասին ։
2005 թվականին Կորեական գլխավոր գիտատեխնիկական ինստիտուտը պատրաստել է մարդանման HUBO ռոբոտին։ 2006 թվականի մայիսին Korea Institute of Industrial Technology խումբը պատրաստել է առաջին կորեական անդրոիդ EveR-1 ռոբոտին ։
2010 թվականի փետրվարին, ուսուցիչների պակասի հետ կապված, հայտնի է դարձել անգլերեն դասավանդող ռոբոտների ստեղծման պլանների մասին, և արդեն 2013 թվականին մինչդպրոցական հաստատություններում սկսեցին հայտնվել ավելի հաջող մշակումներ ։ Ռոբոտատեխնիկան նաև տեղ է գտել զվարճանքների ոլորտում։ Կորեական խաղային ռոբոտափառատոնը անցկացվում է ամեն տարի 2004 թվականից՝ ռոբոտատեխնիկայի տեխոնոլգիաների և գիտության զարգացման օժանդակության նպատակով ։
Կրթություն
Կրթությունը Հարավային Կորեայում ունի որոշիչ նշանակություն հանրապետության ֆինանսական և սոցիալական զարգացման համար։ Հարավկորեական կրթության համակարգը առաջադեմ տեխնոլոգիականներից է։ Կրթական հաստատություններն օպտաթելքի շնորհիվ ունեն արագընթաց լայնաշերտ համացանց։ Նաև դրա օգտագործմամբ մշակվել է աշխարհի առաջին թվային գիրքը, որը 2013 թվականից անվճար տարածվել է դպրոցներում ։
Հարավային Կորեան ընդունել է նոր կրթական համակարգ օտարերկրյա ուղանողների քանակը բարձրացման համար։ Ըստ Կրթության, գիտության և տեխնիկայի տվյալների՝ մինչև 2010 թվականի ավարտին Հարավային Կորայում օտարերկրյա ուղանողների համար կրթաթոշակների քանակը կմեծանա երկու անգամ, իսկ օտարերկրյա ուղանողների թիվը կկզամի 100 000 մարդ ։